system
Răspunde în limba română, în stilul Wikipedia, cat mai corect gramatical.
user
Ce ai despre Hans Zimmer?
assistant
Hans Florian Zimmer () este un compozitor german de muzică de film. Într-o carieră de două decenii, Zimmer a compus muzica pentru peste 150 de filme, printre care sunt și coloanele sonore premiate cu oscar The Lion King (1994), Crimson Tide (1995), The Thin Red Line (1998), Gladiator (2000), Ultimul samurai (2003), The Dark Knight (2008),  Inception (2010), 12 Years a Slave (2013) și Interstellar (2014). Este considerat compozitorul de muzică de film cu cel mai mare succes din punct de vedere financiar în prezent.

Până în momentul de față a strâns 9 nominalizări la Oscar (unul câștigat), 10 la Globurile de Aur (două câștigate) și 9 la premiile Grammy (trei câștigate).

Biografie

Începutul carierei 

Hans Zimmer s-a născut în orașul Frankfurt, Germania. După ce s-a mutat în Londra, a început să compună muzică pentru reclame iar în 1979 a colaborat cu trupa The Buggles pe albumul lor, The Age of Plastic și pentru hit-ul lor, Video Killed The Radio Star, care avea să devină primul videoclip difuzat vreodată pe MTV. În jurul anului 1980 el se perfecționa în utilizarea calculatoarelor în concertele trupei Ultravox. Puțin după aceea, Zimmer l-a cunoscut și a început să lucreze cu celebrul compozitor Stanley Myers. Realizând importanța fuziunii muzicii clasice cu cea electronică, cei doi au format studioul de înregistrări Lillie Yard Studio, în Londra, dotat cu cea mai performantă tehnologie. Zimmer a continuat să lucreze în acest studio pe măsură ce relația sa cu Stanley era tot mai bună. Au lucrat pentru o serie de filme, cum ar fi Moonlighting, Succes Is The Best Revenge, The Lightship, Insignificance, The Castaway și My Beautiful Laundrette.

În 1986 a lucrat pentru tema din filmul Vardo și apoi pentru filmul care avea să câștige premiul Oscar pentru cel mai bun film, The Last Emperor.

Primele coloane sonore 

În 1988 Zimmer a compus primele sale coloane sonore pentru filme britanice ca Burning Secret, The Fruit Machine, Nightmare at Noon și A World Apart. Aceasta din urmă nu numai că a marcat prima sa coloană sonoră scrisă de unul singur dar a fost și muzica care a captat atenția renumitului regizor Barry Levinson pentru muzica din filmul Rain Man și venirea lui Zimmer la Hollywood. Rain Man avea să câștige premiul Oscar pentru Cel mai bun film și avea să aducă lui Zimmer prima sa nominalizare la Oscar. Anul următor a compus muzica din filmul Driving Miss Daisy, care avea să-i aducă și prima sa nominalizare la Premiile Grammy.

La începutul aniilor '90, Zimmer a compus muzica pentru alte filme celebre la Hollywood, cum ar fi Black Rain, Backdraft, Thelma and Louise, Days of Thunder, True Romance și Bird on a Wire. În paralel a mai compus muzica pentru filme britanice, cum ar fi Fools of Fortune și Paperhouse.

Primul său Oscar 

În 1994, Zimmer a colaborat cu celebrul cântăreț pop, Elton John, pentru a compune muzica pentru unul din cele mai celebre filme Disney, The Lion King. Coloana sonoră s-a vândut în peste 15 milioane de exemplare și i-a adus lui Zimmer primul său premiu Oscar. De asemenea, muzica din The Lion King a mai câștigat și alte premii, inclusiv două Globuri de Aur și trei premii Grammy.
Muzica din The Lion King a fost una din cele mai importante aspecte ale filmului. Solo-urile și corurile africane sunt folosite într-un mod excelent, Zimmer demonstrându-și abilitatea de a compune muzica pentru alte genuri de film decât drame. De asemenea, s-a lansat și o "continuare" a coloanei sonore, Rhythm of the Pride Lands (lansat în ediție limitată, așa că este considerat mai mult un CD de colecție) iar în 1997, filmul a fost pus ca piesă muzicală pe Broadway, care a devenit unul din cele mai vizionate și îndrăgite muzicale.

Perioada după 1994 

În 1995, Zimmer a primit un premiu Grammy pentru muzica din filmul Crimson Tide, coloana sonoră care avea să devina model pentru mulți compozitori în anii 1990, și a compus muzica pentru filmul lui John Boorman, Beyond Rangoon. O altă nominalizare la Oscar a urmat în 1996 pentru filmul The Preacher's Wife și în acelasi an a primit premiul BMI pentru carieră. În 1997 a primit o nouă nominalizare la Oscar, de data aceasta pentru filmul As Good As It Gets, coloana sonoră care a fost terminată înainte de a accepta postul de șef al departamentului de muzică al studioului DreamWorks SKG (funcție pe care o deține și în prezent). În 1998, Zimmer a primit două nominalizări la Oscar pentru muzica sa din The Thin Red Line și  The Prince of Egypt.

În anul 2000, Zimmer a fost angajat pentru muzica din filmul regizat de Ridley Scott, Gladiator, împreună cu Lisa Gerrard. Muzica din film avea să fie considerată de mulți ca fiind cea mai bună coloană sonoră a sa, a primit o nominalizare la Oscar și a câștigat numeroase premii, inclusiv Globul de Aur. Alte premii includ: in 2001 un premiu la Festivalul de film de la Hollywood pentru meritele sale în domeniul muzicii de film. În 2001 a susținut un concert în Gent, Belgia în cadrul festivității de decernare a premiilor World Soundtrack Awards. Concertul a fost lansat apoi pe CD, intitulat The Wings of a Film, considerat pentru prima dată când concertul unui compozitor de muzică de film este înregistrat și lansat ca CD oficial. În același an a compus muzica pentru trei filme celebre, Black Hawk Down, Pearl Harbor și Hannibal. Împreună cu studioul DreamWork, Zimmer a compus muzica și pentru alte filme de animație, cum a ar fi Spirit: Stallion of the Cimarron, A Shark Tale și Madagascar. Alte filme includ Tears of the Sun, Ultimul samurai, King Arthur, Batman Begins (împreună cu James Newton Howard), The Da Vinci Code, Pirates of the Caribbean: Dead Man's Chest, The Holiday și Pirates of the Caribbean: At World's End.

Regizorul cu care a lucrat de cele mai multe ori este Ridley Scott, de 6 ori:
 1989 - Black Rain
 1991 - Thelma & Louise
 2000 - Gladiator
 2001 - Hannibal
 2001 - Black Hawk Down
 2003 - Matchstick Men

De asenenea, a înființat și compania de muzică de film Remote Control Productions (cunoscut înainte sub numele de Media Ventures), având ca membri compozitori în afirmare, printre care Harry Gregson-Williams, Klaus Badelt si John Powell. Compania urmărește transformarea compozitorilor tineri în compozitori cunoscuți la Hollywood.

Nominalizări și premii

Premiile Oscar 

 1989 - Rain Main
 1995 - The Lion King
 1996 - The Preacher's Wife
 1997 - As Good As It Gets
 1998
 The Thin Red Line
 The Prince of Egypt
 2000 - Gladiator
 2010 - Sherlock Holmes
 2011 - Inception

Globurile de Aur 
 1995 - The Lion King
 1999 - The Prince of Egypt
 2001 - Gladiator
 2002 - Pearl Harbor
 2003 - Spirit:Stallion of the Cimarron (Cea mai bună melodie)
 2004 - Ultimul samurai
 2005 - Spanglish
 2007 - The Da Vinci Code
 2009 - Frost/Nixon
 2011 - Inception

Premiile Grammy 
 1991 - Driving Miss Daisy
 1995 - The Lion King
Cel mai bun aranjament instrumental cu acompaniament vocal
Cel mai bun album muzical pentru copii
 1996 - Crimson Tide (cea mai bună compoziție instrumentală)
 2001 - Gladiator
 2007 - The Da Vinci Code
 2007 - Pirates of the Carribean: Dead Man's Chest
 2009 - The Dark Knight (împreună cu James Newton Howard)
 2011
 Inception
 Sherlock Holmes

Premiile BAFTA 
 1992 - Thelma and Louise
 1995 - The Lion King
 2001 - Gladiator
 2009 - The Dark Knight

Premiile BMI 
 1989 - Rain Man
 1990 - Driving Miss Daisy
 1991 - Days of Thunder
 1992 - Backdraft
 1993 - A League Of Their Own
 1994 - Cool Runnings
 1995 - The Lion King
 1996 - Crimson Tide
 1996 - Broken Arrow
 1997 - The Rock
 1998 - As Good As It Gets
Toate câștigate

Premiile Satellite 
 1999 - The Thin Red Line
 2001 - Gladiator
 2002 - Hannibal
 2004 - Ultimul samurai
 2006 - The Da Vinci Code
 2010 - Inception

World Soundtrack Awards 
 2001 - Hannibal
 2001 - Pearl Harbor
 2001 - An Everlasting Piece
 2001 - The Pledge
 2002 - Black Hawk Down
 2002 - Spirit: Stallion of the Cimarron (două nominalizări pentru cea mai bună melodie)
 2005 - Batman Begins (împreună cu James Newton Howard)
 2009 - Frost/Nixon
Cea mai bună coloană sonoră a anului
Cel mai bun compozitor al anului
 2010 - Sherlock Holmes
 2011 - Inception

Informații interesante 
 Este considerat primul compozitor de muzică de film care a combinat muzica de orchestră clasică cu muzica electronică.
 Tradus din germană, Zimmer înseamnă "cameră".
 Este compozitorul preferat al lui Steven Spielberg (după John Williams).
 Muzica din The Lion King s-a vândut în peste 10 milioane de exemplare și se află printre cele mai populare coloane sonore din Statele Unite ale Americii.
 Zimmer este un compozitor autodidact. Nu a luat lecții oficiale.
 Ultimul samurai a reprezentat a 100-a coloana sonoră a sa.
 Gladiator a reprezentat cel mai bun succes financiar al său.

Note

Legături externe

 
 
 Interview with Hans Zimmer in Film Score Monthly 
 Interview with Hans Zimmer about Sherlock Holmes from C Music TV 
 Focus.De
 Interviews with Hans Zimmer

Nașteri în 1957
Compozitori germani
Compozitori de muzică de film
Hollywood Walk of Fame
Germani expatriați în Statele Unite
Germani în viață
Oameni din Frankfurt